Lekeraporugalafa kudjotya

Lekeraporugalafa kudjotya tid ayikyaf kudjot adalafa gu eurasiaf Lekeraporugal, kum wula ok mildaf rapor ( "steatite" ok kalkeip ok kalke ) ok tawolda. Loa tol-decemoya al zo kosmad. Kotote tid vas pinackafa, i vas mon 4 ik 25 cm-.

 Tigira koe tamava 
Konaka pulara al zo draged. Tela lovarafa tir tela ke Henri Delporte omavon gu kosmaxofa xanta. Sutesik waltrakur :
 kudjotya ke lospa male Pirineos ok Aquitaine gola koe Franca : 82 kudjot
 kudjotya ke lospa male Mediterranea anamebiraxo : 17 kudjot
 kudjotya ke lospa male Rhein bostxo oku Donau : 60 kudjot
 kudjotya ke lospa male Rossia : 54 kudjot
 kudjotya ke lospa male Sibiria : 31 kudjot

 Yona kudjotya 
YoltEvlaraSareKosmaxoGije ( cm- )Ewava Kudjotya ke Vogelherd 13 000 AR Gravette Sare VogelherdGermana 7.00 60px Kudjotya ke Savignano 20 000 AR25 000 AR Gravette Sare SavignanoItalia 22.5060x60px Kudjotya ke Kostyonki 22 000 AR Gravette Sare KostyonkiRossia 10.20 60px Kudjotya ke Moravany 22 800 AR Gravette Sare MoravanySlovenska 7.50 60px Kudjotya ke Renancourt 23 000 AR Gravette Sare RenancourtFranca 12.00 60px Kudjotya ke Brassempouy 25 000 AR Gravette Sare BrassempouyFranca 3.65 60px Kudjotya ke Willendorf 25 000 AR Gravette Sare WillendorfOstera 11.00 60px Kudjotya ke Lespugue 25 000 AR Gravette Sare LespugueFranca 15.00 60px Kudjotya ke Laussel 25 000 AR Gravette Sare LausselFranca 15.00 60px Kudjotya ke Dolní Věstonice 25 000 AR29 000 AR Gravette Sare Dolní VěstoniceCeska 11.10 60px Kudjotya ke Galgenberg 30 000 AR Aurignac Sare GalgenbergOstera 7.20 60px Kudjotya ke Hohle Fels 35 000 AR Aurignac Sare Hohle FelsGermana 5.97 60px

 Evlara 
Noelton, toloya savsapafa raporafa muka ( vas 200 000 ik 300 000 tanda ) gu yovara va ayikyafa kaatoera al zo remtrakuyud. Bata ( Kudjotya ke Berekhat Ram ) moe Golan azekexa zo kosmayar ise bana ( Kudjotya ke Tan-Tan ) koe Magriba. Soe bata nela ape tid xacka nemon tezamayana is xuye ayakorafa.

Antaf volaklen ayikyaf raporugalaf kudjot tid evlon gu Lekeraporugal. Savson toriginyin gu Aurignac Sare, gu Gravette Sare oku Madeleine loote re zo gesiackad.

Kudjotya ke Galgenberg jontikedje tiyir tel losavson grupen ayakoraf kudjot ( vas 30 000 AR tanda ). Kosmara bak 2008 va Kudjotya ke Hohle Fels koe Schwaben gola ke Germana, evlon gu 35000 ik 40 000 AR tanda, ilfisa gu mon tanoya kunda va evla ke awira ke volasa yamba.

Towara ke martig ke volara adre dilizer, male pimtas martig bak Gravette Sare kale loon fralekas martig bak Madeleine Sare. Tazukafa gedruca betugale soe wan tir.

 Vuestexa 
 C. Cohen : La femme des origines - images de la femme dans la Préhistoire occidentale, Belin - Herscher (2003) (ISBN 2-7335-0336-7)
 H. Delporte : L’image de la femme dans l’art préhistorique, Ed. Picard (1993) (ISBN 2-7084-0440-7)
 J.-P. Duhard : Réalisme de l'image féminine paléolithique, CNRS éditeur, Cahiers du Quaternaire n°19 (1998) (ISBN 2-271-05077-4)
Lekeraporugalafa kudjotya
Lekeraporugalafa kudjotya
Lekeraporugalafa kudjotya